Kanne 29.4.2016 – Gfi PSF v. komissio
(Asia T-200/16)
Oikeudenkäyntikieli: ranska
Asianosaiset
Kantaja: Gfi PSF Sàrl (Leudelange, Luxemburg) (edustaja: asianajaja F. Moyse)
Vastaaja: Euroopan komissio
Vaatimukset
Kantaja vaatii unionin yleistä tuomioistuinta
kumoamaan Euroopan unionin julkaisutoimiston 2.3.2016 tekemän päätöksen, 16.3.2016 tehdyn päätöksen sekä 22.4.2016 tehdyn päätöksen, jolla hylättiin kantajan tekemä tarjous Euroopan unionin julkista hankintaa koskevan 17.12.2015 päivätyllä ilmoituksella julkaistun tarjouspyynnön nro 10573 ”Sharepoint-teknologiaan perustuviin verkkosivustoihin liittyvät kehittämis-, ylläpito-, edistämis- ja tukipalvelut sekä toimitukselliset palvelut verkkopohjaista levitystä varten” osasta nro 1, jonka kokonaisarvo on 2 005 704 euroa neljän vuoden aikana
velvoittamaan julkaisutoimiston korvaamaan kantajalle aiheutuneen 415 000 euron vahingon
velvoittaa julkaisutoimiston korvaamaan kantajan oikeudenkäyntikulut ja määrää, että julkaisutoimisto vastaa omista oikeudenkäyntikuluistaan.
Oikeudelliset perusteet ja pääasialliset perustelut
Kanteensa tueksi kantaja vetoaa kahteen kanneperusteeseen, jotka perustuvat perusteluvelvollisuuden laiminlyöntiin sekä unionin yleiseen talousarvioon sovellettavista varainhoitosäännöistä annetun asetuksen (EU, Euratom) N:o 966/2012 muuttamisesta 28.10.2015 annetun Euroopan parlamentin ja neuvoston asetuksen (EU, Euratom) 2015/1929 (EUVL 2015, L 286, s. 1) 111 artiklan 4 kohdan b alakohdan rikkomiseen.
____________